wickkiey/tamil-wikipedia-chunked huggingface dataset:
# ஏ. எம். எச். நாசீம்

## அரசியல் வாழ்க்கை

நாசீமின் அரசியல் வாழ்க்கை 1983ஆம் ஆண்டு தொடங்கியது. காரைக்கால் வடக்கு தொகுதியிலிருந்து 1991, 1996, 2001 மற்றும் 2006 ஆகிய ஆண்டுகளில் நடைபெற்ற புதுச்சேரி சட்டமன்றத்திற்கான தேர்தல்களில் சட்டமன்ற உறுப்பினராகத் தேர்ந்தெடுக்கப்பட்டார். 1996ஆம் ஆண்டு திமுக ஆட்சியிலிருந்தபோது சுகாதாரத்துறை அமைச்சரானார். 2006-ஆம் ஆண்டில் எதிர்க்கட்சித் தலைவராக இருந்தார். 2011-ல் புதிதாக உருவாக்கப்பட்ட காரைக்கால் தெற்கு தொகுதியில் போட்டியிட்டு வி. கே. கணபதியைக் கிட்டத்தட்ட 1500 வாக்குகள் வித்தியாசத்தில் தோற்கடித்து மீண்டும் சட்டமன்ற உறுப்பினர் ஆனார் நாசீம். 2016 தேர்தலில் கே. ஏ. யு. அசனாவிடம் 20 வாக்குகள் வித்தியாசத்தில் தோல்வியடைந்தார். 2021 தேர்தலில், நாசீம் தனது போட்டியாளரான கே. ஏ. யு. அசனாவைத் தோற்கடித்தார்.
# ஏ. எம். எச். நாசீம்

## தனிப்பட்ட தகவல்

நாசீமின் தந்தை பெயர் அமீது மரைக்காயர் என்பவராவார். தாயார் நபிசா உம்மாள். இவருக்கு நுக்மன் செய்யது என்ற மகனும், நஜிலா மார்ச்சியானாஎன்ற மகளும் உள்ளனர். இவர்களுடன் நாடிம் காரைக்காலில் வசித்துவருகின்றார்.
# வீரனரசன்பேட்டை

**வீரனரசன்பேட்டை** (*Veeranarasanpettai*) என்பது இந்தியாவின் தமிழ்நாட்டில் தஞ்சாவூர் மாவட்டத்தில் பூதலூர் வட்டத்தில் உள்ள ஒரு கிராமம் ஆகும்.
# வீரனரசன்பேட்டை

## மக்கள் தொகை புள்ளி விவரங்கள்

2011 ஆம் ஆண்டு மக்கள்தொகை கணக்கெடுப்பின்படி, வீரநரசன்பேட்டை கிராமத்தில் 828 பேர் உள்ளனர், இதில் 414 பேர் ஆண்கள், 414 பேர் பெண்கள்.  
வீரனரசன்பேட்டை கிராமத்தில் 0-6 வயதுடைய குழந்தைகளின் மக்கள் தொகை 94 ஆகும், இது கிராமத்தின் மொத்த மக்கள் தொகையில் 11.35% ஆகும். வீரனரசன்பேட்டை கிராமத்தின் சராசரி பாலின விகிதம் 1000 ஆகும், இது தமிழ்நாட்டின் மாநில சராசரியான 996 ஐ விட அதிகம். மக்கள் தொகை கணக்கெடுப்பின்படி வீரனரசன்பேட்டையில் குழந்தை பாலின விகிதம் 843 ஆகும், இது தமிழ்நாட்டின் சராசரியான 943 ஐ விட குறைவு.  
வீரனரசன்பேட்டை கிராமம் தமிழ்நாட்டை விட குறைவான எழுத்தறிவு விகிதத்தைக் கொண்டுள்ளது. 2011 ஆம் ஆண்டில், வீரனரசன்பேட்டை கிராமத்தின் கல்வியறிவு விகிதம் 79.29% ஆக இருந்தது, இது தமிழ்நாட்டின் கல்வியறிவு விகிதமான 80.09% ஐ விடக் குறைவு ஆகும். வீரனரசன்பேட்டையில் ஆண்களின் கல்வியறிவு 84.02% ஆகவும், பெண்களின் கல்வியறிவு 74.66% ஆகவும் உள்ளது.
# மத்திய மண்டலக் குழு

**மத்திய மண்டலக் குழு** (*Central Zonal Council*) என்பது சத்தீசுகர், மத்திய பிரதேசம், உத்தரபிரதேசம் மற்றும் உத்தராகண்டம் மாநிலங்களை உள்ளடக்கிய ஒரு மண்டல ஆட்சிக்குழுவாகும்.  
மாநிலங்களுக்கிடையே ஒத்துழைப்பை வளர்ப்பதற்காக மாநிலங்கள் ஓர் ஆலோசனைக் குழுவைக் கொண்ட ஆறு மண்டலங்களாகத் தொகுக்கப்பட்டுள்ளன. மாநிலங்கள் மறுசீரமைப்பு சட்டம், 1956 இன் பகுதி-III இன் படி ஐந்து மண்டலக் குழுக்கள் அமைக்கப்பட்டன.
# மத்திய மண்டலக் குழு

## இவற்றையும் காண்க

- மண்டலக் குழு
# கடம்பங்குடி

**கடம்பங்குடி** என்பது இந்தியாவில் தமிழ்நாட்டில் தஞ்சாவூர் மாவட்டத்தில் பூதலூர் வட்டத்தில் உள்ள ஒரு கிராமம் ஆகும்.
# கடம்பங்குடி

## மக்கள்தொகை

2011 மக்கள் தொகை கணக்கெடுப்பின்படி கடம்பங்குடி கிராமத்தின் மக்கள் தொகை 1329 ஆகும், இதில் 674 ஆண்கள் மற்றும் 655 பெண்கள் 2011 மக்கள் தொகை கணக்கெடுப்பின்படி.  
கடம்பங்குடி கிராமத்தில் 0-6 வயதுடைய குழந்தைகளின் மக்கள் தொகை 167 ஆகும், இது கிராமத்தின் மொத்த மக்கள் தொகையில் 12.57% ஆகும். கடம்பங்குடி கிராமத்தின் சராசரி பாலின விகிதம் 972 ஆகும், இது தமிழ்நாட்டின் மாநில சராசரியான 996 ஐ விடக் குறைவு. 2011 மக்கள் தொகை கணக்கெடுப்பின்படி கடம்பங்குடியின் குழந்தை பாலின விகிதம் 876 ஆகும், இது தமிழக சராசரியான 943ஐ விடக் குறைவு.  
கடம்பங்குடி கிராமம் தமிழ்நாட்டுடன் ஒப்பிடுகையில் குறைந்த எழுத்தறிவு விகிதத்தைக் கொண்டுள்ளது. 2011 ஆம் ஆண்டில், கடம்பங்குடி கிராமத்தின் எழுத்தறிவு விகிதம் 76.42% ஆக இருந்தது, இது தமிழ்நாட்டின் எழுத்தறிவு விகிதமான 80.09% ஐ விடக் குறைவு ஆகும். கடம்பங்குடியில் ஆண்களின் எழுத்தறிவு விகிதம் 82.05% ஆகவும், பெண்களின் எழுத்தறிவு விகிதம் 70.71% ஆகவும் உள்ளது.
# வடக்கு மண்டலக் குழு

**வடக்கு மண்டல குழு** (*Northern Zonal Council*) என்பது,ஒரு மண்டல சபை ஆகும். இந்த மண்டலத்தில் சண்டிகர், தேசிய தலைநகர் டெல்லி, அரியானா, இமாச்சலப் பிரதேசம், சம்மு காசுமீர், பஞ்சாப், இராசத்தான் ஆகிய மாநிலங்களை உள்ளடக்கிய ஒரு மண்டலக் குழுவாகும். 1956 இந்திய மாநில மறுசீரமைப்புச் சட்டம் அடிப்படையில் உருவாக்கப்பட்ட மண்டலக் குழுக்களில் இதுவும் ஒன்றாகும். மண்டலத்திலுள்ள மாநிலங்களிடையே உள்ள பிணக்குகளை தீர்த்து வைப்பதற்கும், நல்லிணக்கம் ஏற்படுத்துவதற்கும் மாநிலங்களுக்கு தேவையான ஆலோசனைகள் கூறுவதும் இம் மண்டலக் குழுக்களின் பணியாகும்.  
இந்திய மாநிலங்களில் ஒத்துழைப்பை ஊக்குவிப்பதற்கான ஒரு முழுமையான ஆலோசனை குழுவாக செயல்பாடுவதோடு மாநிலங்களுக்குள் இருக்கும் பொது நல விவகாரங்களுக்கும் இக்குழுக்கள் ஆலோசனை வழங்குவதாகும்.1956 ஆம் ஆண்டு மாநில மறுசீரமைப்புச் சட்டத்தின் மூன்றாம் பகுதி யின் படி, ஐந்து மண்டல குழுக்கள் அமைக்கப்பட்டன.
# வடக்கு மண்டலக் குழு

## மேலும்காண்க

- மண்டலக்குழு
# ரூபா டி. மவுட்கில்

** ரூபா டி. மவுட்கில்** என்பவர் இந்தியக் காவல் பணி அதிகாரியாவார். ரூபா கர்நாடக மாநிலம், தாவணகெரேவைச் சேர்ந்தவர். 2000 ஆம் ஆண்டு ஆட்சிப் பணி தேர்வில் தேர்ச்சி பெற்ற இவர், இந்திய காவல் பணியை விரும்பி ஏற்றார். ஐதராபாத்தில் நடந்த இகாப பயிற்சியில் ஐந்தாவது இடத்தையும் பிடித்த இவர் இந்தியப் பிரதமர், குடியரசுத் தலைவர், முதல்வர் உள்ளிட்டோரின் பாதுகாப்பு அதிகாரியாக செயல்பட்டுள்ளார். இவர் துனிச்சலான அதிகாரியாக கருதப்படுகிறார்.  
2000 ஆம் ஆண்டு பீதர் மாவட்ட காவல் கண்காணிப்பாளராக பொறுப்பேற்றார், அங்கு செயல்பட்டுவந்த கனிமவள கொள்ளையர்கள் மீது கடும் நடவடிக்கை மேற்கொண்டார். இதுபோன்ற இவரது பணிகளின் காரணமாக அடிக்கடி பணிமாற்றம் செய்யப்பட்டு, யாதகிரி, கதக், தும்கூர் உள்ளிட்ட மாவட்ட காவல் கண்காணிப்பாளராகவும் பணியாற்றி யுள்ளார். தார்வார் மாவட்ட காவல் கண்காணிப்பாளராக இருந்தபோது, ஹூப்ளியில் அப்போதைய மத்தியபிரதேச முதல்வர் உமா பாரதி பங்கேற்ற பேரணியில் வன்முறை ஏற்பட்டது. இந்த வழக்கு அப்போதைய ஹூப்ளி மாவட்ட நீதிபதியான ஜான் மைக்கேல் டி' குன்ஹா அளித்த உத்தரவின்பேரில், உமாபாரதியை கைது செய்தார். 2017 சூன் மாத இறுதியில் கர்நாடக சிறைத் துறையின் முதல் பெண் டிஐஜியாக பொறுப்பேற்றார். இந்நிலையில் பெங்களூரு பரப்பன அக்ரகார மத்தியச் சிறைச்சாலையில் உள்ள சசிகலாவுக்கு சிறப்பு சலுகைகளை அளிக்க அதிகாரிகள் இரண்டு கோடி கையூட்டு பெற்றதாக புகார் அளித்தார்.  
கன்னட முன்னணி நாளிதழ்களில் காவல் துறை சீர்திருத்தம், பெண் பாதுகாப்பு, சட்டம் ஒழுங்கு, மனிதாபிமானம் தொடர்பாக ரூபா கட்டுரைகள் எழுதி வருகிறார்.
# கிழக்கு மண்டலக் குழு

**கிழக்கு மண்டல குழு** (*Eastern Zonal Council*) என்பது, பீகார், சார்க்கண்ட், ஒடிசா மற்றும் மேற்கு வங்காளம் ஆகிய மாநிலங்களை உள்ளடக்கிய ஒரு மண்டலக் குழு ஆகும்.  
இந்த மாநிலங்களுக்கிடையே ஒத்துழைப்பை வளர்ப்பதற்காக ஒரு ஆலோசனைக் குழுவைக் கொண்ட மாநிலங்கள் ஆறு மண்டலங்களாகப் பிரிக்கப்பட்டுள்ளன. 1956 ஆம் ஆண்டு மாநில மறுசீரமைப்புச் சட்டத்தின் மூன்றாம் பகுதி யின் படி, ஐந்து மண்டல குழுக்கள் அமைக்கப்பட்டது.
# தேசிய நெடுஞ்சாலை 302 (இந்தியா)

**தேசிய நெடுஞ்சாலை 302** (N H302) லுங்லேயிலிருந்து தொடங்கி மிசோரம் மாநிலத்திலுள்ள தேரட் நகரில் முடிகிறது. இந்த நெடுஞ்சாலை 10 கி.மீ. (6.2 மைல்) அமைந்துள்ள முழுத்தொலைவும் மிசோரம் மாநிலத்தில் மட்டுமே அமைந்துள்ளது.
# தேசிய நெடுஞ்சாலை 302 (இந்தியா)

## மேலும்காண்க

- தேசிய நெடுஞ்சாலை வளர்ச்சி திட்டம் (இந்தியா)
# மேற்கு மண்டலக் குழு

**மேற்கு மண்டல குழு** என்பது, ஒரு மண்டல சபை ஆகும். இந்த மண்டலத்தில் தாதா் மற்றும் நாகா் ஹவேலி, டாமன் மற்றும் டையு, கோவா, குஜராத், மகாராஷ்டிரா ஆகிய மாநிலங்களை உள்ளன.
இந்திய மாநிலங்களில் ஒத்துழைப்பை ஊக்குவிப்பதற்கான ஒரு முழுமையான ஆலோசனை குழுவாக செயல்பாடுவதோடு மாநிலங்களுக்குள் இருக்கும் பொது நல விஷயங்களுக்குள் ஆலோசனை வழங்குவதாகும். 1956 ஆம் ஆண்டு மாநில மறுசீரமைப்புச் சட்டத்தின் மூன்றாம் பகுதி யின் படி, ஐந்து மண்டல குழுக்கள் அமைக்கப்பட்டது.
# மேற்கு மண்டலக் குழு

## மேலும்பாா்க்க

- மண்டலக்குழு
# தெற்கு மண்டலக் குழு

**தெற்கு மண்டல குழு** (*Southern Zonal Council*) என்பது ஆந்திர பிரதேசம், கர்நாடகா, கேரளா, புதுச்சேரி, தமிழ்நாடு மற்றும் தெலுங்கானா ஆகிய மாநிலங்கள் மற்றும் ஒன்றியப் பிரதேசங்களை உள்ளடக்கிய ஒரு மண்டலக் குழுவாகும்.  
அந்தமான் மற்றும் நிகோபா் தீவுகள், லட்சத் தீவுகள் போன்றவை இந்த குழுவில் உறுப்பினராக இல்லை. இருப்பினும், அவர்கள் தற்போது தென் மண்டல சபைக்கு சிறப்பு அழைப்பாளர்களாக உள்ளனர்.  
ஓர் ஆலோசனை குழுவுடன் இந்திய மாநிலங்கள் ஆறு குழுக்களாகப் பிரிக்கப்பட்டுள்ளன. மாநிலங்களுக்கிடையே விரைவான ஒத்துழைப்பை ஏற்படுத்த ஆலோசனைகள் வழங்கி செயல்படுவது இக்குழுவின் நோக்கமாகும். 1956 ஆம் ஆண்டு மாநில மறுசீரமைப்புச் சட்டத்தின் மூன்றாம் பகுதியின் படி, ஐந்து மண்டல குழுக்கள் அமைக்கப்பட்டன.
# தெற்கு மண்டலக் குழு

## மேலும்காண்க

- வடக்கு மண்டலக் குழு
- மத்திய மண்டலக் குழு
- கிழக்கு மண்டலக் குழு
- மேற்கு மண்டலக் குழு
- வடகிழக்கு மண்டலக் குழு
# செல்லப்பன்பேட்டை

**செல்லப்பன்பேட்டை** (*Sellappanpettai*) என்பது இந்திய நாட்டின் தமிழ்நாடு மாநிலத்தில் அமைந்துள்ள தஞ்சாவூர் மாநகராட்சியில் உள்ள தஞ்சாவூர் தாலுக்காவில் உள்ள ஒரு சிற்றூராகும்.
# செல்லப்பன்பேட்டை

## மக்கள்தொகையியல்

2001 ஆம் ஆண்டு நடைபெற்ற மக்கள் தொகை கணக்கெடுப்பின்படி, செல்லப்பன்பேட்டையில் 762 ஆண்கள் மற்றும் 778 பெண்கள் என மொத்தம் 1,540 பேர் இருந்தனர். இக்கிராமத்தின் பாலின விகிதம் 1,021 ஆகும். எழுத்தறிவு விகிதம் 61.54 ஆகும்.  
-
# எ. எம். காஸ்ரோ

**டாக்டர் அலி முகமது காஸ்ரோ** (A. M. Khusro) என்பவர் ஐதராபாத்தில் பிறந்த ஒரு அறிஞர் ஆவார். இவர் அலிகார் முஸ்லீம் பல்கலைக்கழகத்தின் துணை வேந்தராக (1974-79) பணிப்புாிந்தாா். இவர் ஒரு இராஜதந்திாிவாதியாகவும் செயல்பாட்டாா். பான் நகரில் இந்திய தூதராகவும் (1980-82) இருந்தார்.இந்திய-ஜேர்மன் சமூகங்களின் கூட்டமைப்பின் தலைவராகவும், அகா கான் அறக்கட்டளை (இந்தியா) என்றதொண்டு நிறுவனங்களின் தலைவராகவும் இருந்தார். மேலும் இந்தியாவின் பதினோராவது நிதி ஆணையத்தின் தலைவராகபதவிவகித்தாா்.
# வண்டுவாஞ்சேரி

**வண்டுவாஞ்சேரி** (*Vanduvancheri*) என்பது இந்தியாவின் தமிழ்நாடு மாநிலத்தில் தஞ்சாவூர் மாவட்டத்தில் கும்பகோணம் வட்டத்தில் உள்ள ஒரு கிராமம் ஆகும்.
# வண்டுவாஞ்சேரி

## மக்கள்தொகை புள்ளிவிவரம்

2011 மக்கள்தொகை கணக்கெடுப்பின்படி வண்டுவாஞ்சேரி கிராமத்தின் மக்கள் தொகை 785 ஆகும். இதில் 410 ஆண்கள் மற்றும் 375 பெண்கள் ஆகியோர் உள்ளடங்குவர்.  
வண்டுவாஞ்சேரி கிராமத்தில் 0-6 வயதுடைய குழந்தைகளின் மக்கள் தொகை 62 ஆகும், இது கிராமத்தின் மொத்த மக்கள் தொகையில் 7.90% ஆகும். வண்டுவாஞ்சேரி கிராமத்தின் சராசரி பாலின விகிதம் 915 ஆகும், இது தமிழ்நாட்டின் மாநில சராசரியான 996 ஐ விடக் குறைவு. மக்கள் தொகை கணக்கெடுப்பின்படி வண்டுவாஞ்சேரியின் குழந்தை பாலின விகிதம் 824 ஆகும், இது தமிழக சராசரியான 943ஐ விடக் குறைவு.  
தமிழ்நாட்டை விட வண்டுவாஞ்சேரி கிராமத்தின் எழுத்தறிவு விகிதம் குறைவாக உள்ளது. 2011 ஆம் ஆண்டில், வண்டுவாஞ்சேரி கிராமத்தின் கல்வியறிவு விகிதம் 78.56% ஆக இருந்தது. இது தமிழ்நாட்டின் 80.09% என்பதை விட குறைவாகும். வண்டுவாஞ்சேரியில் ஆண்களின் கல்வியறிவு 87.50% ஆகவும், பெண்களின் கல்வியறிவு விகிதம் 68.88% ஆகவும் உள்ளது.
# அருப்புக்கோட்டை முத்துமாரியம்மன் கோவில்

**அருப்புக்கோட்டை அருள்மிகு முத்துமாரியம்மன் கோவில்** (Aruppukottai Arulmigu Muthumariyamman kovil) தமிழ்நாட்டில் விருதுநகர் மாவட்டத்தில் அருப்புக்கோட்டை நகரில் அமைந்துள்ளது இக்கோவில் அருப்புக்கோட்டை நாடார்கள் உறவின்முறைக்குப் பாத்தியப்பட்ட கோவில் ஆகும்.
# அருப்புக்கோட்டை முத்துமாரியம்மன் கோவில்

## கோவில் தல வரலாறு

முந்தைய காலத்தில் திருநல்லூர் என்று வழங்கப்பட்ட அருப்புக்கோட்டையின் வடபகுதி காட்டுப்பகுதியாக இருந்தது. *கி.பி.1865* ஆம் ஆண்டு மார்கழி மாதத்தின் காலை வேளையில் விறகு, சாணம் எடுப்பதற்காக ஒரு பெண் அந்தக் காட்டுப் பகுதிக்குள் சென்றாள். அந்தப் பெண் விறகு எடுத்துக்கொண்டிருக்கும் வேளையில் அவளின் பின்னால் இருந்து 'பெண்ணே இந்த இடத்தைத் தூய்மை செய்து நீர் தெளிப்பாயாக' என்றும் 'இந்த இடத்தைத் தூய்மை செய்து நீர் தெளித்தால் கால்பணம் கிடைக்கும்' என்றும் ஒரு குரல் கேட்டது. அந்தப் பெண் வியப்படைந்து அந்த இடத்தை வேப்ப இலைகள் கொண்டு தூய்மை செய்து நீர் தெளித்தாள். அப்போது அந்த இடத்தில் கால்பணம் கிடைத்தது. அந்தப் பெண் மகிழ்ச்சி அடைந்தாள்.மறுநாளும் இதே போல் நிகழ அப்பெண் ஊர்க்காரர்களிடம் நிகழ்ந்தவற்றைக் கூற அனைவரும் அந்த இடத்திற்குச் சென்றனர். அப்போது 'இந்த இடத்தில் நான் முத்துமாரியாக எழுந்தருளி மக்களுக்கு அருள்புரிவேன்' என குரல் கேட்டது. எனவே, நாடார் சமுதாய மக்கள் அந்த இடத்தில் **பத்மபீட கற்றளி** ஒன்று அமைத்து முத்துமாரியம்மனை வழிபட்டார்கள். இதுவே இத்தலத்தின் வரலாறாக கூறப்பட்டு வருகிறது. தற்போது முத்துமாரியம்மன் கோவில் சிற்ப வேலைப்பாடுகளுடன் கூடிய அழகிய கோவிலாகக் கட்டப்பட்டு அனைவரும் வழிபடும் கோவிலாக அருப்புக்கோட்டையில் அமைந்துள்ளது.
# அருப்புக்கோட்டை முத்துமாரியம்மன் கோவில்

## பங்குனிப் பொங்கல் விழா

அருப்புக்கோட்டை அருள்மிகு முத்துமாரியம்மன் கோவிலில் ஆண்டுதோறும் பங்குனிப் பொங்கல் விழா மிகச் சிறப்பாகக் கொண்டாடப்பட்டு வருகிறது.
# அருப்புக்கோட்டை முத்துமாரியம்மன் கோவில்

## பங்குனிப் பொங்கல் விழா

### கொடியேற்றம்

ஒவ்வோர் ஆண்டும் பங்குனி மாதத்தில் இரண்டாவது செவ்வாய்க்கிழமை அன்று அருப்புக்கோட்டை அருள்மிகு முத்துமாரியம்மன் கோவில் கொடியேற்றத்துடன் பங்குனிப் பொங்கல் விழா துவங்குகிறது. அன்று இரவு கோவில் அறங்காவலர்,உறவின்முறைத்தலைவர், அம்பலகாரர்கள், ஊர்ப்பெரியவர்கள், பொதுமக்கள் அனைவரும் நாடார்கள் உறவின்முறை அலுவலகத்திலிருந்து ஊர்வலமாக வந்து கோவிலில் கொடியேற்றுவர். அன்று முதல் நேர்த்திக்கடன் செலுத்தும் பெண்கள் கோவிலைச் சுற்றி தண்ணீர் எடுத்து ஊற்றுவர்.
# அருப்புக்கோட்டை முத்துமாரியம்மன் கோவில்

## பங்குனிப் பொங்கல் விழா

### காப்பு கட்டுதல்

கோவிலில் உருண்டு கொடுப்பவர்கள்,பால்குடம் எடுப்பவர்கள், அலகு குத்துபவர்கள், சிலார் குத்துபவர்கள், தீச்சட்டி எடுப்பவர்கள், பூக்குழி இறங்குபவர்கள் என நேர்த்திக்கடன் செலுத்தும் பக்தர்கள் அனைவரும் கொடியேற்றம் அன்று முத்துமாரியம்மன் கோவில் பூசாரி மூலம் தங்கள் கையில் விரல் மஞ்சள் கிழங்குடன் மஞ்சள் கயிறு கட்டிக் கொள்வார்கள். இதுவே காப்பு கட்டுதல் எனப்படுகிறது. பக்தர்கள் தங்கள் நேர்த்திக்கடனை நிறைவேற்றும் வரை கையில் காப்பு கட்டியிருப்பார்கள்.
# அருப்புக்கோட்டை முத்துமாரியம்மன் கோவில்

## பங்குனிப் பொங்கல் விழா

### பொங்கல் விழா

கோவில் கொடியேற்ற நாளில் இருந்து எட்டாம் நாள் பொங்கல் விழா நடைபெறுகிறது. அன்று பெண்கள் விரதம் இருந்து கோவிலின் முன் பொங்கல் வைத்து வழிபாடு செய்வார்கள். நேர்த்திக்கடனாக மண்பொம்மைகளைக் கோவிலில் செலுத்துவர். மாவிளக்கு வழிபாடு செய்வர். பொங்கல் நாளன்று இரவு அம்மனுக்கு வெண் சாதம், நெத்திலி கருவாடு படைத்து வழிபாடு செய்து பிரசாதமாக வழங்கப்படுகிறது.
# அருப்புக்கோட்டை முத்துமாரியம்மன் கோவில்

## பங்குனிப் பொங்கல் விழா

### தீச்சட்டி

கோவில் கொடியேற்ற நாளில் இருந்து ஒன்பதாம் நாள் தீச்சட்டி திருவிழா நடைபெறுகிறது. அன்று அதிகாலை முதலே நேர்த்திக்கடன் செலுத்தும் பக்தர்கள் தீச்சட்டி, 21 சட்டி, 51 சட்டி, 101 சட்டி என தங்கள் நேர்த்திக் கடனை நள்ளிரவு வரை செலுத்துவர். தீச்சட்டியானது **நாடார் சிவன் கோவில்** என அழைக்கப்படும் அமுதலிங்கேசுவரர் கோவிலில் வடக்கு திசை நோக்கி அமைந்துள்ள *வாழவந்த அம்மன்* முன்பு வளர்க்கப்படுகிறது. பின் அங்கிருந்து கடைத்தெரு வழியே ஊர் முழுவதும் ஊர்வலமாக மேளதாளத்துடன் எடுத்து வந்து முத்துமாரியம்மன் கோவிலில் செலுத்தப்படுகிறது.
# அருப்புக்கோட்டை முத்துமாரியம்மன் கோவில்

## பூக்குழித் திருவிழா

அருப்புக்கோட்டை முத்துமாரியம்மன் கோவில் பங்குனிப் பொங்கல் விழாவில் மிகவும் சிறப்பு வாய்ந்த நிகழ்வாக விளங்குவது பூக்குழித் திருவிழா ஆகும்.
# அருப்புக்கோட்டை முத்துமாரியம்மன் கோவில்

## பூக்குழித் திருவிழா

### வரலாறு

அருப்புக்கோட்டையைச் சேர்ந்த பெரிய கருப்ப நாடார் என்பவர் ரெங்கூன் சென்று வியாபாரம் செய்து வந்தவர். அவரது மூத்த மகன் நடராசன் குழந்தையாக இருந்த போது குழம்புச் சட்டியில் தவறி விழுந்துவிட்டார். குழந்தையின் உடல்நிலை மோசமானது. குழந்தையைக் காப்பாற்றுமாறு வேண்டி பெரிய கருப்ப நாடார் முத்துமாரியம்மனை வழிபட்டார். ரெங்கூனில் பூக்குழி விழாவைப் பார்த்திருந்த அவர் குழந்தை நலம் அடைந்தால் அதேபோல் பூக்குழி இறங்குவதாக வேண்டினார். குழந்தை நலம் அடைந்ததால் தன் நேர்த்திக்கடனான பூக்குழியை நிறைவேற்றினார். அருப்புக்கோட்டை முத்துமாரியம்மன் கோவிலில் முதன் முதலாக மதலை நாடார் உதவியுடன் பெரிய கருப்ப நாடார் தன் தாயாருடன் பூக்குழி இறங்கினார்.
# அருப்புக்கோட்டை முத்துமாரியம்மன் கோவில்

## பூக்குழித் திருவிழா

### விரத முறைகள்

பூக்குழி இறங்கும் பக்தர்கள் பங்குனி மாதம் முதல் நாளில் இருந்து விரதம் தொடங்குவார்கள்.
- அசைவ உணவு எதுவும் உண்ணமாட்டார்கள்.
- காலில் செருப்பு அணியமாட்டார்கள்.
- பயிறு வகைகள், கீரை வகைகள், பாகற்காய் சாப்பிடவோ, சமைக்கவோ மாட்டார்கள்.
- யார் வீட்டிலும் உணவு உண்ணமாட்டார்கள்.
- இறப்பு நிகழ்ந்த வீட்டிற்குச் செல்லமாட்டார்கள்.
- இரவு வெறும் தரையில் தலையணை, போர்வையின்றியே உறங்குவார்கள்.
# அருப்புக்கோட்டை முத்துமாரியம்மன் கோவில்

## பூக்குழித் திருவிழா

### பூக்குழி அமைப்பு

பூக்குழியானது அருப்புக்கோட்டை முத்துமாரியம்மன் கோவில் முன்பு *பதினெட்டு அடி* நீளமும் *மூன்று அடி* அகலமும் *மூன்று அடி* ஆழமும் கொண்டு **தோணி** போல் வடிவமைக்கப்படுகிறது. இவ்வாறு வடிவமைக்கப்படுவது தமிழ்நாட்டிலேயே அருப்புக்கோட்டையில் மட்டும்தான் என்பது சிறப்பானது. பூக்குழி பசுவின் சாணத்தால் மெழுகப்பெற்று மலர்கள் தூவப்பெற்று கோலமிடப்பட்டு அழகுபடுத்தப்படும்.
# அருப்புக்கோட்டை முத்துமாரியம்மன் கோவில்

## பூக்குழித் திருவிழா

### பூக்குழி பற்ற வைத்தல்

பூக்குழி முழுவதும் விறகுகள் சீராக அடுக்கப்படும். வானில் கருடன் வந்து *மூன்று முறை* வலம் வருவது இங்கு ஒவ்வோர் ஆண்டும் வழக்கமாக நடைபெறக்கூடிய ஒன்றாக உள்ளது. கருடன் வலம் வந்த பின்பே பூக்குழியில் மஞ்சள், பால், வெண்ணெய் ஊற்றப்பட்டு , சூடம் ஏற்றப்பட்டு தீ பற்றவைக்கப்படும். அன்றைய நாள் முழுவதும் பக்தர்கள் நேர்த்திக் கடனாக விறகு, உப்பு, மிளகு, வெண்ணெய் போன்ற பொருள்களைச் செலுத்துவார்கள். அதிகாலை வரை தீ நன்கு எரியும். தீ எரியும் போது இடையிடையே நீண்ட கம்பிகள் மூலம் கங்குகள் சமமாகப் பரப்பிவிடப்படுகின்றன.
# அருப்புக்கோட்டை முத்துமாரியம்மன் கோவில்

## பூக்குழித் திருவிழா

### பூக்குழி இறங்குதல்

கோவில் கொடியேற்ற நாளில் இருந்து பத்தாம் நாள் அதிகாலையில் நேர்த்திக்கடன் செலுத்தும் பக்தர்கள் பூக்குழியில் இறங்கி நடப்பார்கள். ஒரு முறையோ, மூன்று முறைகளோ பூக்குழியில் இறங்குவார்கள். பூக்குழியில் இறங்கும்போது பக்தர்கள் அனைவரும் **ஓம் சக்தி, பராசக்தி** என்றும் **ஆகோ அய்யாகோ** என்றும் முழங்குவர். இந்நிகழ்வைக் காண அருகிலுள்ள பல ஊர்களிலிருந்தும் பக்தர்கள் வந்து காத்திருப்பார்கள்.
# மெக்டெபர்க்கு அரைக் கோளங்கள்

வரைந்த ஆட்டோ வான் குருக்கேவின் மெக்டெபர்க்கு அரைக்கோளச் சோதனை.]]
**மெக்டெபர்க்கு அரைக்கோளங்கள்**(*Magdeburg hemispheres*) என்பன, தாமிரத்தாலான இணைப்பு விளிம்புகளுடன் கூடிய ஓர் இணை அரைக் கோளங்களாகும். இவை வளிமண்டல அழுத்தத்தின் ஆற்றலை நிரூபிக்க பயன்படுத்தப்பட்டன. இவ்விரு அரைக்கோளங்களையும் இணைத்து, அவற்றின் இணைப்பு விளிம்புகளில் கொழுப்புப் பசைத் தடவி மூடப்பட்டது. இப்போது முழுக்கோளமாகிவிட்ட அதனுள் உள்ள காற்றானது முற்றிலும் வெளியேற்றப்பட்டு அதனுள் வெற்றிடம் ஏற்படுத்தப்பட்டது. பின்னர் இவ்விரு அரைக்கோளங்களும் குதிரைகளைக்கொண்டு எதிரெதிர் திசையில் இழுக்கப்பட்டபோது அவற்றை பிரிக்க முடியவில்லை. இந்த மெக்டெபர்க்கு அரைக்கோளங்கள் செர்மானிய அறிவியலாளரும் மெக்டெபர்க்கு மாநகரத் தலைவருமான ஆட்டோ வான் குருக்கே (*Otto von Guericke*) என்பவரால், அவர்தாம் கண்டுபிடித்த காற்று வெளியேற்றும் குழாய் மற்றும் வளிமண்டல அழுத்தத்தினை மெய்ப்பித்துக் காட்டுவதற்காக வடிவமைக்கப்பட்டன. சில ஆண்டுகளுக்கு முன்புதான் செயற்கையான வெற்றிடமானது, எவாஞ்சலிஸ்டா தோரிசெல்லி என்பாரால் உருவாக்கப்பட்டிருந்தது. இந்நிகழ்வுதான் குருக்கேவிற்கு, உந்துத் தண்டு மற்றும் ஒருவழி மடல் அடைப்பானுடன்கூடிய உருளையைக் கொண்ட வெற்றிடம் உருவாக்கும் கருவியை வடிவமைப்பதற்கு தூண்டுகோலாய் அமைந்தது. இன்று வரையிலும் இயற்பியல் பாடத்தில் காற்றழுத்தத்தின் வலிமையினை விளக்குவதற்கு புகழ்பெற்ற இந்த அரைக்கோளங்கள் பயன்படுத்தப்படுகின்றன. முதலில் உருவாக்கப்பட்ட ஓர் இணை அரைக் கோளங்கள் மியூனிக் நகரத்தில் உள்ள டியூச்சஸ் அருங்காட்சியகத்தில் பாதுகாக்கப்பட்டு வருகின்றன.
# மெக்டெபர்க்கு அரைக் கோளங்கள்

## கண்ணோட்டம்

, முனீச்சு, செர்மனி]]  
இந்த மெக்டெபர்க்கு அரைக்கோளங்கள் 50 செ. மீ. விட்டமுடையவை. இவை குருக்கேவின் வெற்றிடம் உருவாக்கும் கருவியினை நிரூபித்துக் காட்டுவதற்காக வடிவமைக்கப்பட்டன. ஒரு அரைக்கோளமானது அடைப்பானுடன்கூடிய குழாயுடன் வெற்றிடம் உருவாக்கும் கருவியுடன் இணைக்கப்பட்டுள்ளது. அரைக் கோளங்களுக்குள் உள்ள காற்று வெளியேற்றப்பட்டபின்பு குழாயிலுள்ள அடைப்பான் மூடிக் கொள்ளும். வெற்றிடம் உருவாக்கும் கருவியுடன் இணைக்கப்பட்ட குழாய் இணைப்பையும் துண்டிக்கமுடியும். இப்போது அரைகோளங்கள் இரண்டும் பூமியின் வளிமண்டல காற்றழுத்தத்தின் காரணமாக உறுதியாகப் பிணிக்கப்படுகின்றன.  
அரைக்கோளங்களை பிணைத்திருக்கும் ஆற்றலானது அவற்றின் இணைப்பைச் சுற்றியுள்ள பரப்பிற்குச் சமமானதாகும். கோளத்தின் உள்புறமும் வெளிப் புறமும் உள்ள காற்றழுத்தத்தின் வேறுபாடு, விட்ட அளவான 50 செ. மீ. உடன் பெருக்கப்படுகிறது. குருக்கேவின் கருவியானது எந்தளவிற்கு வலுவுள்ள வெற்றிடம் உருவாக்கும் என்பதில் தெளிவற்ற நிலை இருப்பினும், அது கோளத்தினுள் உள்ள காற்றை முழுவதும் வெளியேற்றும் திறன் பெற்றிருந்தால் அக்கோளங்கள் 20,000 நியூட்டன் ஆற்றலுடன் (ஒரு சிற்றுந்தையோ அல்லது குட்டி யானையையோ தூக்குவதற்குத் தேவையான ஆற்றல்)
பிணைக்கப்பட்டிருக்கும்.
# மெக்டெபர்க்கு அரைக் கோளங்கள்

## சோதனை விளக்கம்

குருக்கேவின் சோதனை விளக்கம் 1654 ஆம் ஆண்டு 8 ஆம் நாள் ரீகன்ஸ்பர்க்கு நகரில் ரோமானியச் சக்கரவர்த்தியான பெர்டினன்டு முன்னிலையில் நிகழ்த்தப்பட்டது.. ஒரு குழுவிற்கு பதினைந்து குதிரைகள் வீதம் இரு குழுக்களால் இழுக்கப்பட்டபோதிலும் அரைக்கோளங்களைப் பிரிக்க முடியவில்லை. காற்றழுத்தத்தை சமமாக்க அடைப்பான் திறக்கப்படும் வரையிலும் இரு குழுக்களாலும் பிரிக்க முடியாத நிலையே நீடித்தது. 1656 ஆம் ஆண்டு, குருக்கே மீண்டும் இச்சோதனையை தாம் நகர்மன்றத் தலைவராக இருந்த மெக்டெபர்க்கு நகரில் பதினாறு குதிரைகளைக் கொண்டு (ஒரு குழுவிற்கு எட்டு குதிரைகள் வீதம்) நிகழ்த்திக் காட்டினார். மேலும் அவர் இரு அரைக் கோளங்களை இணைத்துத் தொங்கவிட்டு அதிலிருந்த காற்றை நீக்கினார். பின் அக்கோளத்தில் மிகுந்த எடையைக் கட்டித் தொங்கவிட்டார். ஆனாலும் அரைக்கோளங்களைப் பிரிக்க முடியவில்லை. 1657 ஆம் ஆண்டு, காஸ்பர் ஸ்காட்டு என்பவர்தான் முதன்முதலில் இச்சோதனையை, மெக்கானிக்கா ஹைட்ரொலிகோ-நிமாட்டிகா (*Mechanica Hydraulico-Pneumatica*) என்னும் தமது பத்திரிகையில் விவரித்து வெளியிட்டார். 1663 ஆம் ஆண்டு (வேறு சில தகவல்களின்படி 1661 இல்) இதே சோதனை விளக்கம் இருபத்து நான்கு குதிரைகளைக் கொண்டு பெர்லின் நகரத் தலைவரான பிரடெரிக்கு வில்லியம் என்பாரின் முன் செய்துகாட்டப்பட்டது.  
புகழ்பெற்ற இந்தச் சோதனை காற்றழுத்த விதிகளை விளக்குவதற்கு மிகவும் பயன்பட்டது. தற்காலத்தில் பல சிறிய அரைக் கோள மாதிரிகள் தயாரிக்கப்பட்டு அறிவியல் வகுப்புகளில் பயன்படுத்தப்படுகின்றன. 1654 ஆம் ஆட்டோ வான் குருக்கே சங்கத்தினர் உலகமனைத்தும் பல இடங்களில் இச்சோதனையை நிகழ்த்திக் காட்டினர். 2000 ஆம் ஆண்டு மார்ச்சு 18 ஆம் நாள், கிரேட் டாரிங்டன் நகரில் பாரோமீட்டர் வேல்டு (*Barometer World*) அமைப்பினரால் பதினாறு குதிரைகளைக் கொண்டு இச்சோதனை நிகழ்த்திக் காட்டப்பட்டது.  
இந்தச் சோதனையானது குறைந்தது இரண்டு செர்மானிய அஞ்சல்தலைகளில் அச்சிடப்பட்டு நினைவுகூரப்பட்டிருக்கிறது.  
இராபர்ட்டு பாய்லே என்பார், ஸ்காட்டு எழுதிய புத்தகத்தின்மூலம் குருக்கேவின் வெற்றிடம் உருவாக்கும் கருவியைப் பற்றி நன்கு கற்றறிந்துகொண்டு, இராபர்ட்டு ஹூக்கு என்பாருடன் சேர்ந்து புதிய மேம்படுத்தப்பட்ட வெற்றிடம் உருவாக்கும் கருவியினை வடிவமைத்தார். அதைக்கொண்டு பல்வேறு சோதனைகளை மேற்கொண்டு பாயிலின் விதியினை உருவாக்கினார். இவ்விதியானது, ஒரு கருத்தியல் வளிமத்தின் பருமனானது அது ஏற்படுத்தும் அழுத்தத்திற்கு எதிர்விகிதத்தில் அமையும் என்பதைக் குறிக்கிறது. பின்னர் நீண்ட இடைவெளிக்குப் பின் 1834 ஆம் ஆண்டில் கருத்தியல் வளிம விதி உருவாக்கப்பட்டது.
# கர்னி காற்று எக்கி

**கர்னி காற்று எக்கி** (*Kearny air pump*) என்பது, தங்குமிடத்தில் காற்றோட்டம் வர பயன்படுத்தப்படும் ஒரு பயனுள்ள காற்று எக்கியாகும். இதன் வடிவமைப்பை ஒரு நபரால் சாதாரண இயந்திர திறன்களை கொண்டு வடிவமைத்து இயக்க முடியும்.இது பொதுவாக மனிதனால் இயங்குவதாகவும், நெருக்கடியான நேரத்தில் வேலை செய்யக் கூடியதாக வடிவமைக்கப்பட்டுள்ளது.இது படிமக்காப்புகொண்ட தங்கும் இடங்களில் பயன்படுத்துவதற்காக வடிவமைக்கப்பட்டுள்ளது. ஆனால் சூறாவளிக்குப் பிறகு காற்றோட்டம் தேவைப்படுகிற எந்த சூழ்நிலையிலும் இந்த காற்று எக்கியைப் பயன்படுத்தலாம்.  
இது ஓக் ரிட்ஜ் நேஷனல் லேபரட்டரியில் கிரெஸ்ஸன் கியர்னி என்பவரால் மேற்கொள்ளப்பட்ட ஆராய்ச்சியினால் உருவாக்கப்பட்டது. மேலும் இது நியூக்ளியர் வார் சர்வைவர் ஸ்கில்சில் வெளியிடப்பட்டது.
# பாரம்பரிய கல்வி

**பாரம்பரியக் கல்வி** (*Traditional education*) பழக்கவழக்கங்கள், வழக்கமான கல்வி அல்லது பழக்கவழக்கங்கள் என்று அழைக்கப்படும் இம்முறை, பள்ளிகளில் பாரம்பரியமாக பயன்படுத்தப்படும் சமுதாயத்தை நீண்ட காலமாக கொண்ட பழக்கங்களைக் குறிக்கிறது. கல்வி சீர்திருத்த சில வடிவங்கள் முற்போக்கான கல்வி நடைமுறைகளை பின்பற்றுவதை ஊக்குவிக்கின்றன, தனித்துவமான மாணவர்களின் தேவைகளையும் சுய கட்டுப்பாடுகளையும் மையமாகக் கொண்டிருக்கும் ஒரு முழுமையான அணுகுமுறை. சீர்திருத்தவாதிகளின் பார்வையில், கற்பிப்பதில் கவனம் செலுத்தும் மாணவர்-மையப்படுத்தப்பட்ட மற்றும் பணி சார்ந்த அணுகுமுறைகளுக்கு ஆதரவாக பாரம்பரிய கற்பித்தல் மற்றும் நினைவாற்றல் ஆகியவற்றில் கவனம் செலுத்தும் பாரம்பரிய ஆசிரியர்கள் மையப்படுத்தப்பட்ட முறைகள் கைவிடப்பட வேண்டும். இருப்பினும், பெரும்பாலான பெற்றோர்கள் மற்றும் பழமைவாத குடிமக்கள் சோதனையின் அடிப்படையில் புறநிலை கல்வித் தரங்களை பராமரிப்பதில் கவனம் செலுத்துகின்றனர், இதுவும் பாரம்பரிய அணுகுமுறையை ஆதரிக்கிறது.
# பாரம்பரிய கல்வி

## வரையறை

பாரம்பரிய கல்வியின் வரையறை இடத்திற்கு இடம் மற்றும் காலத்திற்கு காலம் பெரிதும் வேறுபடுகிறது. அடுத்த தலைமுறையினருக்கு தேவை என்று கருதப்படும் தார்மீக மற்றும் சமூக நடத்தைகளின் திறமைகள், உண்மைகள் மற்றும் தரங்களை அடுத்த தலைமுறைக்கு வழங்குவதே பாரம்பரியக் கல்விக்கான முதன்மை வணிகமாகும். இந்த திட்டத்தின் பயனாளிகள், கல்வி முன்னேற்றவாதியான ஜான் டூயி "நம் முன் பெற்ற அனுபவங்களில் இருந்தும் மற்றும் வெளியிலிருந்து பெறப்படுதல்" என்று விவரித்தார், மாணவர்கள் கீழ்ப்படிந்து, இந்த நிலையான பதில்களை நம்புவார்கள் என எதிர்பார்க்கப்படுகிறது. அறிவுரையுடன் தொடர்பு கொண்டிருக்கும்  நடத்தை செயல்பாடுகளின்  தரநிலைகளை கொண்டு கருவிகளாக ஆசிரியர்கள் செயல்படுகின்றனர்.  
வரலாற்று ரீதியாக, பாரம்பரிய கல்விக்கான முதன்மை கல்வி நுட்பம் சாதாரண வாய்வழி சிந்தனையாகும்: ஒரு பொதுவான அணுகுமுறையில், மாணவர்கள் தங்கள் இடங்களில் அமைதியாக உட்கார்ந்து, ஒவ்வொரு மாணவர் அழைத்து பாடம் கற்றுகொண்டது என்ன என்று மாணவனிடம் ஆசிரியர் கேட்பார். ஆசிரியரின் முதன்மை செயல்பாடு தனித்தனியே பணிகள் கொடுத்து படித்து,  மாணவர்கள் நினைவில் வைத்துக் கொண்டனர். வீட்டு பாடமும் கொடுக்கப்பட்டது. சோதனை அல்லது வாய்வழி பரிசோதனை ஒரு அலகு முடிவில் கொடுக்கப்படலாம், மேலும் "ஒப்படைப்பு -படித்தல் -வாசித்தல்-சோதனை" என்று அழைக்கப்படும் செயல்முறை மீண்டும் மீண்டும் செய்யப்பட்டது. வாய்மொழி பதில்களின் மீது மிகுந்த கவனம் செலுத்துவதோடு மட்டுமல்லாமல், நெட்டுரு நினைவாற்றலை நம்பியிருத்தல் (அர்த்தத்தை புரிந்து கொள்ளாத வகையில் மனனம் செய்தல்), மற்றும் துண்டிக்கப்பட்ட, தொடர்பற்ற பணிகள், அது மாணவர்களுக்கும் ஆசிரியர்களுக்கும் மிகவும் பயனற்றதாக இருந்தது. இந்த பாரம்பரிய அணுகுமுறை அனைத்து மாணவர்களும் ஒரே புள்ளியில் அதே பொருளைக் கற்பிக்க வேண்டும் என்று வலியுறுத்தியது; விரைவாகக் கற்றுக்கொள்ளாத மாணவர்கள் தங்கள் இயற்கையின் வேகத்தில் வெற்றிபெற அனுமதிக்கப்படுவதை விட விரைவாக தோல்வியடைந்தனர். ஐரோப்பாவிலிருந்து வந்த அணுகுமுறை, 19 ஆம் நூற்றாண்டின் இறுதி வரை அமெரிக்க கல்வி ஆதிக்கம் செலுத்தியது, கல்வி சீர்திருத்த இயக்கம் ஐரோப்பாவிலிருந்து முற்போக்கான கல்வி நுட்பங்களை பயன்படுத்தும் பழக்கம் காணப்பட்டது.  
பாரம்பரிய கல்வி, பல கலாச்சாரங்களில் ஏற்கத்தக்கதாக இருப்பதைவிட, அதிக வலிமை வாய்ந்த கூறுபாடுகளுடன் தொடர்புடையது. வகுப்பறையில் ஒழுங்குமுறைகளை பராமரிக்க அல்லது தவறுகளை திருத்த, உடல் ரீதியான தண்டனையை பயன்படுத்துதல்; மேலும் ஆதிக்கம் செலுத்தும் மதம் மற்றும் மொழி ஆகியவற்றைக் கையாளுதல்; பாலினம், இனம் மற்றும் சமூக வர்க்கம் ஆகியவற்றின் படி மாணவர்களை பிரிக்கிறது , அத்துடன் பெண்கள் மற்றும் சிறுவர்களுக்கான பல்வேறு பாடங்களை கற்பித்தல். பாடத்திட்டத்தின் அடிப்படையில், நேரம் மற்றும் மதிப்பிற்குரிய கல்வி அறிவுக்கு அதிக கவனம் செலுத்தியது.  
தற்போது அது பண்பாடு மற்றும் பண்பாடுகளிலிருந்து மாறுபட்டதாக மாறுகிறது, ஆனால் மாற்றுக் கல்வி முறையை விட மிக உயர்ந்த அளவிலான கட்டாயத்தன்மையைக் கொண்டிருக்கிறது. பிரிட்டன் மற்றும் அதன் ஆதிக்க நாடுகளில் மற்றும் முன்னாள் காலனி ஆதிக்கங்களில் உள்ள பாரம்பரியப் பள்ளி, கண்டிப்பாக நடைமுறைப்படுத்தப்படும் சீருடைகளின் ஆங்கில பொதுப் பள்ளி பாணி மற்றும் இராணுவவாத பாணி ஒழுக்கத்தை பின்பற்றுகிறது. இது தென்னாப்பிரிக்க, அமெரிக்க மற்றும் ஆஸ்திரேலிய பள்ளிகளுடன் முரண்பாடாக இருக்கலாம், இது தன்னிச்சையான மாணவர்- ஆசிரியர் தொடர்பில் அதிக சகிப்புத்தன்மையைக் கொண்டிருக்கும்.
# இந்தியாவில் உள்ள தீர்ப்பாயங்கள்

இந்தியாவில் பல்வேறு நிர்வாகவாக மற்றும் வரி தொடர்பான பிரச்சினைகளை தீர்க்கும் தீர்ப்பாயங்கள் உள்ளன. குறிப்பாக மத்திய நிர்வாக தீர்ப்பாயம் (CAT), வருமான வரி மேல்முறையீட்டு தீர்ப்பாயம் (ITAT), சுங்க வரி, மசோதா மற்றும் சேவை வரி மேல்முறையீட்டு தீர்ப்பாயம் (CESTAT), தேசிய பசுமை தீர்ப்பாயம் (NGT), போட்டி மேல் முறையீடு தீர்ப்பாயம்(COMPAT) மற்றும் பாதுகாப்பு மேல் முறையீட்டு தீர்ப்பாயம் (SAT) போன்ற மேலும் பல தீர்ப்பாயங்கள் உள்ளன.  
பல மாநிலங்களில், உணவு பாதுகாப்பு மேல்முறையீட்டு தீர்பாயங்கள் உருவாக்கப்பட்டுள்ளன. இது உணவு பாதுகாப்பு குறித்து பிறப்பிக்கப்பட்ட உத்தரவுகளுக்கு எதிராக முறையீடு செய்ய உருவாக்கப்பட்டுள்ளன.  
ஆயுதப்படைத் தீர்ப்பாயம் (AFT) இந்தியாவில் உள்ள இராணுவ தீர்பாயமாகும். இது ஆயுதப்படைச் சட்டத்தின் கீழ் 2007 ஆம் ஆண்டு நிறுவப்பட்டது.
# பிளித் நெட்டைக்காலி

**பிளித் நெட்டைக்காலி** (Blyth's pipit -- *Anthus godlewskii*) என்பது ஒரு சிறிய அளவுள்ள, (மரத்தை) அடையும் பாசரீன் வகைப் பறவை ஆகும். இவை மங்கோலியா மற்றும் அதைச் சுற்றியுள்ள பகுதிகளில் இனப்பெருக்கம் செய்கின்றன. அங்கிருந்து இந்தியத் துணைக்கண்டம் உள்பட தெற்கு ஆசியப்பகுதிகளுக்கு இவை நீண்ட தூரம் வலசை போகின்றன.
# ஆவாரம்பட்டி

**ஆவாரம்பட்டி** (Avarampatti) இந்தியாவின் தமிழ்நாடு மாநிலம்தஞ்சாவூர் மாவட்டத்தில்இருக்கும் பூதலூர்தாலுக்காவில் உள்ள ஒரு கிராமம் ஆகும்.
# ஆவாரம்பட்டி

## மக்கள் தொகையியல்

ஆவாரம்பட்டியில் 2001-ஆம் ஆண்டு மேற்கொள்ளப்பட்ட மக்கள் தொகை கணக்கெடுப்பின்படி, மொத்த மக்கள் தொகை- 1268 ஆக் இருந்தது. இதில் ஆண்கள்- 635 மற்றும் பெண்கள்-633 இருந்தனர். கிராமத்தின் பாலின விகிதம் 997 ஆகவும் கல்வியறிவு விகிதம் 86.07% அகவும் இருந்தது.
# ஆவாரம்பட்டி

## புவியியல்

செங்கிப்பட்டியிலிருந்து பூதலூர் செல்லும் வழியில் இரண்டுக்குமிடையில் ஆவாரம்பட்டி அமைந்துள்ளது. பெங்களூரிலிருந்து சென்னைக்கு செல்லும் பூதலூர் இரயில்நிலையத்திலிருந்து 4 கி.மீ தொலைவில் அமைந்துள்ளது.
# ஆவாரம்பட்டி

## மதம்

ஆவாரம்பட்டியில் 90% மக்கள் இந்துக்கள் வாழ்கின்றனர். 10% மக்கள் கிருத்துவர்கள் வாழ்கின்றனர். இங்கு முக்கிய கோயில்களாக  
1. அய்யனார் கோவில்  
2. பார்கவி அம்மன் கோவில்  
3. பிள்ளையார் கோவில்.  
4. தையல்நாயகி அம்மன் கோவில்  
ஆகியன அமைந்துள்ளது.
# சங்கரனார் குடிக்காடு

**சங்கரனார் குடிக்காடு** என்பது இந்தியா, தமிழ்நாடு, தஞ்சாவூர் மாவட்டத்தில் ஒரத்தநாடு வட்டத்தில் உள்ள ஒரு கிராமம்ஆகும்.  
சங்கரனார் குடிகாட்டில்  2001-ல் மக்கள் தொகை கணக்கெடுப்பின்படி, மொத்த மக்கள் தொகை 1442. இவர்களில் ஆண்கள் 706, பெண்கள் 736. பாலின விகிதம் 1042 ஆக இருந்தது. கல்வியறிவு விகிதம் 66.72 உள்ளது.
# கனிம எண்ணெய்

**கனிம எண்ணெய்** (Mineral Oil) என்பது கனிம மூலத்திலிருந்து எடுக்கப்படும் நிறமற்ற, மணமற்ற, உயர் ஆல்க்கேன்கள் கலந்த எண்ணெய் ஆகும். இது குறிப்பாக பெட்ரோலியம் கலவையிலிருந்து பிரித்து எடுக்கப்படுகிறது.
# கனிம எண்ணெய்

## தயாரிப்பு

கனிம எண்ணெய் என்பது பெட்ரோல் மற்றும் பெட்ரோலியம் பொருட்கள் தயாரிக்க கச்சா எண்ணெயை சுத்தப்படுத்தும்போது கிடைக்கும் திரவம் ஆகும். கனிம எண்ணெயின் அடர்த்தி 0.8 கி/செ.மீ.<sup>3</sup> ஆகும்.
# மேலசெம்மங்குடி

**மேலசெம்மங்குடி** (*Melasemmangudi*)இந்தியாவின் தமிழ்நாட்டில் தஞ்சாவூர் மாவட்டத்தில் பாபநாசம் வட்டத்தில்உள்ளஒருகிராமம்ஆகும்.
# மேலசெம்மங்குடி

## மக்கள் தொகை விவரம்

2011 மக்கள்தொகை கணக்கெடுப்பின்படி மேலசெம்மங்குடி கிராமத்தில் 1000 மக்கள் தொகை உள்ளது அதில் 519 ஆண்கள் மற்றும் 481 பெண்கள்.  
மேலசெம்மங்குடி கிராமத்தில் 0-6 வயதுடைய குழந்தைகளின் மக்கள் தொகை 111 ஆகும், இது கிராமத்தின் மொத்த மக்கள் தொகையில் 11.10% ஆகும். மேலசெம்மங்குடி கிராமத்தின் சராசரி பாலின விகிதம் 927 ஆகும், இது தமிழ்நாட்டின் மாநில சராசரியான 996 ஐ விடக் குறைவு. மக்கள் தொகை கணக்கெடுப்பின்படி மேலசெம்மங்குடியின் குழந்தை பாலின விகிதம் 657 ஆகும், இது தமிழ்நாட்டின் சராசரியான 943ஐ விடக் குறைவு.  
தமிழ்நாட்டை விட மேலசெம்மங்குடி கிராமத்தின் எழுத்தறிவு விகிதம் குறைவாக உள்ளது. 2011 ஆம் ஆண்டில், மேலசெம்மங்குடி கிராமத்தின் எழுத்தறிவு விகிதம் 76.27% ஆக இருந்தது, இது தமிழ்நாட்டின் எழுத்தறிவு விகிதமான 80.09% ஐ விடக் குறைவு. மேலசெம்மங்குடியில் ஆண்களின் எழுத்தறிவு 83.85% ஆகவும், பெண்களின் எழுத்தறிவு விகிதம் 68.42% ஆகவும் உள்ளது.
# வார்ப்புரு:Enzymatic Reaction/doc

This page is the template for the **Enzymatic Reaction** template. This template should be used on enzyme pages to show the reactions that are produced and used by the enzyme, especially when part of a major biochemical pathway such as glycolysis.  
This template is part of Metabolic Pathways WikiProject.  
<templatedata>
{
"params": {
"வினைபடு பொருள்": {
"aliases": [
"substrate"
],
"type": "content",
"required": true
},
"foward_enzyme": {
"type": "content",
"required": true
},
"வினைவிளை பொருள்": {
"aliases": [
"product"
],
"type": "content",
"required": true
},
"substrate_image": {
"type": "wiki-file-name",
"required": true
},
"substrate_image_size": {},
"product_image": {
"type": "wiki-file-name",
"required": true
},
"product_image_size": {},
"minor_foward_substrate(s)": {
"type": "content",
"required": true
},
"minor_foward_product(s)": {
"type": "content",
"required": true
},
"reaction_direction_(forward/reversible/reverse)": {
"type": "string",
"required": true
},
"reaction_direction_(foward/reversible/reverse)": {
"deprecated": true
},
"minor_reverse_substrate(s)": {
"type": "content",
"required": true
},
"minor_reverse_product(s)": {
"type": "content",
"required": true
},
"reverse_enzyme": {
"type": "content",
"required": true
}
}
}
</templatedata>
# சுப்ரீம் கோர்ட் ரிபோர்ட்ஸ் (இந்தியா)

**சுப்ரீம் கோர்ட் ரிபோர்ட்ஸ்** (Supreme Courts Reports) என்பது இந்தியாவின் உச்ச நீதிமன்றத்தின் அதிகாரப்பூர்வ வெளியீடு ஆகும்.1950 ல் இந்திய உச்ச நீதிமன்றம் தொடங்கப்பட்டதிலிருந்து இது கிழமை வெளியீடாக வெளியிடப்பட்டுள்ளது. இது இந்திய உச்ச நீதிமன்றத்தின் அதிகாரத்தின் கீழ் வெளியாட்டுப் பொறுப்பாளரின் பொறுப்பில், இந்திய அரசால், வெளியிடப்படுகிறது.
# சூரக்கோட்டை

**சூரக்கோட்டை** (*Surakkottai*) என்பது இந்தியாவின் தமிழ்நாடு மாநிலம் தஞ்சாவூர் மாவட்டத்தில், தஞ்சாவூர் வட்டத்திலுள்ள கிராமமாகும்.
# சூரக்கோட்டை

## மக்கள்தொகை

2011 மக்கள்தொகை கணக்கெடுப்பின்படி, சூரக்கோட்டையின் மொத்த மக்கள்தொகை 5128 ஆகும். இதில் ஆண்கள் 2428 பேரும் பெண்கள் 2700 பேரும் உள்ளனர். பாலின விகிதம் 1112 ஆக உள்ளது. இது மாநில பாலின விகிதத்தினை விட அதிகம். இக்கிராமத்தின் கல்வியறிவு விகிதம் 82.55% ஆகும்.
# தண்டாங்கோரை

**தண்டாங்கோரை** (*Thandangorai*) என்பது இந்தியாவின் தமிழ்நாட்டில் தஞ்சாவூர் மாவட்டத்தில் தஞ்சாவூர் வட்டத்தில் உள்ள கிராமம் ஆகும்.
# தண்டாங்கோரை

## மக்கள் தொகை விவரம்

2011ஆம் ஆண்டு மக்கள் தொகை கணக்கெடுப்பின்படி, இக்கிராமத்தின் மொத்த மக்கள் தொகை 1008 ஆகும். இதில் 491 ஆண்களும், 517 பெண்களும் அடங்குவர். ஆண் பெண் பாலின விகிதமானது 842 ஆகவும், கல்வியறிவு விகிதம்85.38 விழுக்காாகவும் உள்ளது.
# கிளைப்பனை

**கிளைப்பனை** (*Hyphaene thebaica*) என்பது உண்ணக்கூடிய சற்று நீண்ட உருண்டையான பழங்களைக் கொண்ட ஒரு வகை பனை மரமாகும். இது ஒரு அலங்காரத் தாவரமாகவும் பயன்படுத்தபடுகிறது. இது அரேபிய தீபகற்பத்தையும் ஆப்பிரிக்காவின் வடக்குப் பகுதி மற்றும் மேற்குப் பகுதியையும் பூர்வீகமாக கொண்டது. இது பரவலாக நிலத்தடி நீர் இருக்கும் இடங்களில் பரவி வளர்ந்துள்ளது.
# கிளைப்பனை

## மரத்தின் அமைப்பு

இம்மரம் 10 முதல் 30 அடி உயரமும், ஒரு அடி விட்டமும் உடையது. கிளைகள் இரண்டு இரண்டாகவே பிரிந்து செல்லும் பனைக் குடும்பத்தில் கிளை விட்டு வளரக்கூடியது.
# கிளைப்பனை

## இலை அமைவு

இந்த இனம் மட்டுமே. கிளையின் உச்சியில் இலைகள் 20 முதல் 30 உள்ளது. ஆண் பூக்கொத்து, பெண் பூக்கொத்து தனித்தனியாக 4 அடி நீளம் உடையது. இதில் ஆரஞ்சு நிறத்தில் பழங்கள் வருகின்றன.
# கிளைப்பனை

## பயன்கள்

இது இஞ்சி மற்றும் ரொட்டி போன்ற நிறமும், வாசனையும், சுவையும் உடையது. மேலும் இவற்றை சாப்பிடலாம்.
# கிளைப்பனை

## காணப்படும் பகுதிகள்

இம்மரங்கள் முதலில் நைல்நதி ஓரத்தில்தான் காணப்பட்டது. இதன் வித்தியாசமான அமைப்பின் காரணமாக பல நாடுகளில் இது அழகுக்காக நடப்பட்டு வருகிறது.  
=
# ராய்ச்சூர் போர்

கிறித்தோவயோ தி பிகுயேரெதோ
}}
| commander2 = இசுமாயில் அடில் ஷா விஜயநகரப் பேரரசுக்கும், பிஜப்பூர் சுல்தானகத்துக்கும் ராய்ச்சூர் பட்டணத்தில் நடைபெற்ற ஒரு போர் ஆகும். இதில் விஜயநகரப் படைகள் தீர்க்கமான வெற்றியைப் பெற்றன. பிஜப்பூர் ஆட்சியாளர் தோற்கடிக்கப்பட்டு கிருஷ்ணா ஆற்றைத் தாண்டி தள்ளப்பட்டார்.
# ராய்ச்சூர் போர்

## பின்புலம்

ராய்ச்சூர் கோட்டையானது 1284ஆம் ஆண்டு காக்கத்திய மன்னனான உருத்திரனால் கட்டப்பட்டது. காக்கத்தியர்களின் வீழ்ச்சிக்குப் பிறகு இக்கோட்டை விஜயநகர இராஜ்யத்திடம் கை மாறியது. அன்று முதல் கோட்டையானது கிட்டத்தட்ட இரு நூற்றாண்டுகளுக்கு பிரச்சனையின் கீழ் இருந்தது. வடக்கு தக்காண பீடபூமியின் பிற பகுதிகளுடன் இக்கோட்டையும் 1323ஆம் ஆண்டு முகமது பின் துக்ளக்கால் கைப்பற்றப்பட்டது. 1347ஆம் ஆண்டு இக்கோட்டையை பாமினி சுல்தானகம் கைப்பற்றியது. பாமினி சுல்தானகத்திடம் இருந்து ராய்ச்சூர் நகரத்தை மீண்டும் கைப்பற்ற சாளுவ நரசிம்ம தேவ ராயன் முயற்சித்தார். ஆனால் தோல்வி அடைந்தார். ராய்ச்சூர் போருக்கு உடனடி காரணமானது 1520ஆம் ஆண்டு தொடங்கியது. அந்த ஆண்டு தன்னிடம் சேவையாற்றிய ஒரு முஸ்லிமான சையது மரக்காயரை கிருஷ்ணதேவராயர் கோவாவிற்கு ஒரு பெருமளவிலான பணத்துடன் குதிரைகளை வாங்குவதற்காக அனுப்பினார். மரக்காயர் கிருஷ்ணதேவராயருக்கு துரோகம் செய்தான். பணத்துடன் அடில் கானுடன் சேர்ந்து கொண்டு அவருக்கு பணியாற்றத் தொடங்கினான். பணத்துடன் மரக்காயரையும் திருப்பி அனுப்ப வேண்டும் என கிருஷ்ணதேவராயர் கோரிக்கை விடுத்தார். ஆனால் இந்த கோரிக்கை எதிர் பார்த்ததைப் போலவே நிராகரிக்கப்பட்டது. அமைதியான காலத்தின் போது ராய்ச்சூர் இடைத் துறை நிலம் மீது ஒரு பெரும் அளவிலான தாக்குதல் நடத்துவதற்கான விரிவான ஆயத்தங்களை கிருஷ்ண தேவராயர் மேற்கொண்டார். ராய்ச்சூர் நிச்சயம் தாக்க தாக்கப்பட வேண்டும் என அரசவை முடிவு செய்ததற்கு பிறகு மன்னர் கிருஷ்ணதேவராயர் தன்னிடம் சேவையாற்றிய தன்னுடைய ராணுவ தளபதியான பெம்மசனி ராமலிங்க நாயக்கரை இந்த யுத்தத்தில் பங்கேற்குமாறு அழைத்தார்.
# ராய்ச்சூர் போர்

## யுத்தம்

இந்த யுத்தமானது ராய்ச்சூரில் கிருஷ்ண தேவராயர் மற்றும் பிஜப்பூர் சுல்தானகத்தின் ராணுவங்களுக்கு இடையே நடைபெற்றது. விஜயநகர பேரரசானது 32,600 குதிரைப்படை மற்றும் 551 யானைகளை உள்ளடக்கிய ஒரு படையைக் கொண்டிருந்தது என அக்கால நூல்கள் குறிப்பிடுகின்றன. பிஜப்பூர் சுல்தானகத்திடம் 7,000 குதிரைப்படை மற்றும் 250 யானைகள் அடங்கிய ஒரு படை இருந்தது. நவீன மற்றும் அக்கால வரலாற்றாளர்கள் ஒவ்வொரு புறமும் இருந்த காலாட் படையினரின் எண்ணிக்கையை குறிப்பிடுவதில் மாறுபடுகின்றனர். அக்கால நூல்கள் கிருஷ்ணதேவராயரிடம் 7 லட்சத்துக்கும் மேற்பட்ட வீரர்களைக் கொண்ட காலாட்படை இருந்தது என குறிப்பிடுகின்றன. மேலும் கிறித்தோவயோ தி பிகுயேரெதோ என்பவரால் தலைமை தாங்கப்பட்ட ஒரு போர்த்துகீசிய துணை படைப் பிரிவு வெடிமருந்து ஆயுதங்களை பயன்படுத்தி கோட்டையை கைப்பற்ற உதவி செய்தது என்று குறிப்பிடுகின்றன. இந்த ஆயுதங்கள் திரி இயக்க சுடுகலன்களாக இருந்திருக்க பெருமளவு வாய்ப்பு இருந்துள்ளது. போர்த்துகீசியருடனான தொடர்பு மூலம் இவை பெறப்பட்டன. விஜயநகரப் பேரரசின் ராணுவத்தால் இவை நல்ல முறையில் பயன்படுத்தப்பட்டன. மேலும் போர்த்துக்கீசியர்கள் தங்களது கொக்கித் துமுக்கிகள் மூலம் மதில் சுவர்களின் மேலிருந்த தற்காப்பாளர்களை ஒவ்வொருவராக வீழ்த்தினர். இவ்வாறாக முற்றுகையாளர்கள் மதில் சுவர்களுக்கு அருகில் சென்று கற்களை உடைப்பதற்கு இது வாய்ப்பு வழங்கியது. அவர்களது ஆளுநர் கொல்லப்பட்டது மற்றும் ஆர்வம் மிகுதி ஆகியவற்றின் காரணமாக கோட்டை காவல் படையினர் சரண் அடைந்தனர். பிஜப்பூர் சுல்தானகத்தால் பீரங்கிகள் விரிவாக பயன்படுத்தப்பட்டன என்று போர்த்துகீசிய நூல்கள் குறிப்பிடுகின்றன. விஜயநகர பேரரசானது அவற்றை குறைவான அளவிலேயே பயன்படுத்தினர் என்றும் இந்நூல்கள் குறிப்பிடுகின்றன. பிஜப்பூர் சுல்தானகம் சக்தி வாய்ந்த வெடிமருந்து ஆயுதங்களை பெருமளவு கொண்டிருந்த போதிலும் விஜயநகரப் பேரரசு வெற்றி பெற்றது.
# ராய்ச்சூர் போர்

## விளைவு

ராய்ச்சூர் நகரம் சரணடைந்த போது கிருஷ்ண தேவராயர் நகரத்திற்குள் வெற்றி வாகை சூடியவாறு வருகை புரிந்தார். ராய்ச்சூரின் பாமினி தளபதிகளிடம் கிருஷ்ண தேவராயர் முரட்டுத் தனமாக நடந்து கொண்டார். பெரும்பாலான பாமினி தளபதிகள் தங்களது நிலங்களை இழந்தனர். மற்ற முஸ்லிம் மன்னர்கள் இந்த வெற்றியை அறிந்த போது தங்களது தூதர்களை அனுப்பினர். அவர்களுக்கு இகழ்ச்சியான பதிலே கிடைத்தது. அடில் ஷா தன்னிடம் வந்து மரியாதை செலுத்தி தன்னுடைய காலை முத்தமிட்டால் அவருடைய நிலங்கள் திருப்பி கொடுக்கப்படும் என மன்னர் கூறினார். ஆனால் அடில் ஷா என்றுமே வரவில்லை. கிருஷ்ண தேவராயர் பிறகு தன்னுடைய ராணுவத்தை வடக்கே பிஜப்பூர் வரை அழைத்துச் சென்றார். அதை ஆக்கிரமித்தார். பாமினி சுல்தானக அரசமரபின் முன்னாள் மன்னரின் மூன்று மகன்களை கைதிகளாக பிடித்தார். அவர்களை ஏற்கனவே கைதிகளாக அடில் ஷா பிடித்து வைத்திருந்தார். தக்காணத்தின் மன்னனாக அந்த மூன்று மகன்களில் மூத்தவரை அறிவித்தார். முழுமையான ஒற்றை தக்காண இறையாண்மையுள்ள அரசின் சிதிலங்களின் மீது நிறுவப்பட்ட ஐந்து சுல்தான்களின் ஆட்சியை பலவீனமாக்கும் இந்த முயற்சியானது சுல்தான்களின் பொதுவான எதிரிக்கு எதிராக அவர்களது எதிர்ப்பு குணத்தை அதிகரிப்பதிலேயே முடிந்தது. அடில் ஷாவிடம் இருந்த பெல்காம் மீது தாக்குதலை நடத்த கிருஷ்ணதேவராயர் ஆயத்தமாகினார். ஆனால் சீக்கிரமே அவருக்கு உடல்நலக் குறைவு ஏற்பட்டது. இதனை அவரால் செயல்படுத்த முடியவில்லை. 1530ஆம் ஆண்டு தனது 45ஆம் வயதில் கிருஷ்ணதேவராயர் இறந்தார். கிருஷ்ணதேவராயருக்குப் பிறகு அச்சுத தேவராயர் ஆட்சிக்கு வந்தார்.
# ராய்ச்சூர் போர்

## அரசியல் பின்விளைவுகள்

ராய்ச்சூர் யுத்தமானது பெருமளவு தாக்கம் ஏற்படுத்திய விளைவுகளை கொண்டிருந்தது. அடில் ஷாவின் சக்தி மற்றும் மதிப்பை விஜயநகரத்தின் வெற்றியானது பலவீனப்படுத்தியது. அடில் ஷா பிற முஸ்லிம் அண்டை நாட்டவருடன் கூட்டணியை ஏற்படுத்துவதன் மீது தனது கவனத்தை திருப்பினார். விஜயநகரப் பேரரசை தோற்கடிப்பதற்கு தக்காணத்தில் இருந்த பிற சுல்தான்கள் ஒரு கூட்டணியை உருவாக்குவதற்கு இந்த வெற்றி காரணமாக அமைந்தது. மேற்கு கடற்கரையில் போர்த்துகீசியர்களின் நிலைமையையும் இப்போர் பாதிப்புக்கு உள்ளாக்கியது. விஜயநகர அரசமரபின் எழுச்சி மற்றும் வீழ்ச்சியை ஒத்து கோவாவும் வளர்ச்சி அடைந்து வீழ்ந்தது. ஏனெனில், போர்த்துக்கீசியர்களின் ஒட்டு மொத்த வணிகமும் இந்துக்களின் ஆதரவை சார்ந்திருந்தது.
# ராய்ச்சூர் போர்

## மேலும்பார்க்க

- தலிகோட்டா சண்டை
# மகத் சத்தியாகிரகம்

**மகத் சத்தியாகிரகம்** (*Mahad Satyagraha*) டாக்டர் பி. ஆர். அம்பேத்கரால் 1927 ஆம் ஆண்டு மார்ச் 20 ஆம் தேதி நடத்தப்பட்டதாகும். இது இந்தியாவின் பம்பாய் மாகாணம் (தற்போதைய மகாராட்டிரம்), ராய்காட் மாவட்டத்தில் மகத் என்னும் நகரில் அமைந்துள்ள பொதுக்குளத்தில் தீண்டத்தகாதோர் என்று சொல்லபட்ட தலித்மக்கள் நீர் எடுக்க அனுமதி மறுக்கப்பட்டதை எதிர்த்து நடத்தப்பட்டப் போராட்டமாகும். இந்நாள் (மார்ச் 20) இந்தியாவின் சமூக மேம்பாட்டு நாள் என அனுசரிக்கப்படுகிறது.
# மகத் சத்தியாகிரகம்

## பின்புலம்

இந்திய சாதிய அமைப்பில் தீண்டத்தகாதோர் என்று சொல்லபட்ட தலித்துகள் இந்துக்களின் சாதிக்கட்டமைப்பிலிருந்து விலக்கி வைக்கப்பட்டுள்ளனர். இவர்களுக்கு சாதி இந்துக்கள் பயன்படுத்தும் குடிநீர் குளங்கள், கிணறுகள் மற்றும் சாலைநிறுவப்பட்டுகளைப் பயன்படுத்த அனுமதி மறுக்கப்பட்டது. 1923 ஆகத்து மாதத்தில் பம்பாய் சட்டமன்றம், ஒடுக்கப்பட்ட மக்கள் அனைவரும், அரசால் நிறுவப்பட்டு இயங்கிவரும் அனைத்து இடங்களையும் பயன்படுத்திக்கொள்ள அனுமதி வழங்கி சட்டமியற்றியது. 1924 ஆம் ஆண்டு சனவரியில் மகத் நகராட்சியும் இதுபோன்ற தீர்மானத்தை நிறைவேற்றியது. ஆனால் சாதி இந்துக்களின் எதிர்ப்பால் தீர்மானம் தோல்வியடைந்தது
# மகத் சத்தியாகிரகம்

## சத்தியாகிரகம்

அம்பேத்கர், தீண்டத்தகாதோரும் பொது இடங்களைப் பயன்படுத்த சத்தியாகிரகம் நடத்த முடிவு செய்தார். அவரது பகிசுகரத் கிதகரனி சபா 1927 மார்ச்சு 19, 20 தேதிகளில் பம்பாய் மகத் நகரில் ஆயிரக்கணக்கான தீண்டத்தகாதோர் பங்குபெறும் மாநாட்டை ஏற்பாடு செய்தது. மாநாட்டின் முடிவில், நகரின் முக்கிய குளமான சவுகார் குளத்தை நோக்கி அம்பேத்கர் தலைமையில் பேரணியாகச் சென்று, குளத்தில் இறங்கி நீர் அள்ளிப் பருகினர். அதற்குள் அம்பேத்கரும் தீண்டத்தகாதோரும் நகரின் முக்கிய இந்துக் கோவிலுக்குள் நுழையப் போகிறார்கள் என்ற வதந்தி பரவி, சாதி இந்துக்கள் திரண்டு வந்து தீண்டத்தகாதோர் குளத்தை தீட்டுப்படுத்திவிட்டதாக கூறி வாதிட்டுப் பரிகார பூசை செய்தனர்.  
டாக்டர் அம்பேத்கர் மகத் நகரில் திசம்பர் 26, 27 தேதிகளில் மீண்டும் ஒரு மாநாட்டைக் கூட்டினார்.ஆனால் சாதி இந்துக்கள் மகத் குளம் தனியார் சொத்து என்றும் அதனால் சத்தியாகிரகம் நடத்துவது சட்டமீறல் எனவும் நீதிமன்றத்தில் வழக்குத் தொடர்ந்தனர்.1927 திசம்பர் 26 ந்தேதி அம்பேத்கர், இந்துக்களின் புனித சட்ட நூலான மனுசு மிருதியை தீயிட்டு எரித்து தம் எதிர்ப்பை வெளிப்படுத்தினார். 1937 திசம்பரில் பம்பாய் உயர்நீதிமன்றம் மகத் குளத்தை தீண்டத்தகாதோர்ப் பயன்படுத்த உரிமை வழங்கி ஆணையிட்டது.
# லாங்வர்தி பேராசிரியர்

**லாங்வர்தி பேராசிரியர்** (*Langworthy Professor*) என்பது இங்கிலாந்தின் மான்செஸ்டர் பல்கலைக்கழகத்தின் இயற்பியல், வானியல் பள்ளியில் உள்ள உயர்ந்த இருக்கை ஆகும்.  
1874 ஆம் ஆண்டில் எட்வர்டு ரைலி லாங்வர்தி செய்முறை இயற்பியல் பேராசிரியராக பணிபுரிந்ததன் மூலம் கிடைத்த £ 10,000 சொத்தின் மூலம் இந்த இருக்கை நிறுவப்பட்டது. இது முதலில் ஓவென்ஸ் கல்லூரியில் துவங்கப்பட்டு, 1903/04 முதல் 2004 வரை மான்செஸ்டர் விக்டோரியா பல்கலைக்கழகத்தில் இருந்து, தற்போது மான்செஸ்டர் பல்கலைக்கழகத்தில் இயங்கிவருகிறது.  
இந்த இருக்கையை வைத்திருந்தவர்களில் நோபல் பரிசு பெற்றவர்களான, எர்ணஸ்ட் ரதர்ஃபோர்டு (1907-19), வில்லியம் லாரன்ஸ் பிராக் (1919-37), பேட்ரிக் பிளாக்கெட் (1937-1953), ஆந்தரே கெய்ம் (2007-2013), கான்ஸ்டன்டின் நொவசியேலொவ் (2013-) ஆகியோரும் அடங்குவர். ஏனையோர் ஆண்ட்ரூ லைன் (? -2007), பிரையன் ப்ளவர்ஸ், ஆர்தர் சூஸ்டர் (1888-1907), சாமுவேல் டெவன்சு. தற்போது வைத்திருப்பவர் கான்ஸ்டன்டின் நொவசியேலொவ் (2013-) ஆவார்.
# தமிழ் நேசன் (மலேசிய இதழ்)

**தமிழ் நேசன்** (*Tamil Nesan*) என்பது மலேசியாவில் இருந்து வெளிவந்த ஒரு தமிழ் செய்திப் பத்திரிகை ஆகும். 94 ஆண்டுகளாகச் செயல்பட்டு வந்த இந்த இதழ் பொருளாதாரப் பற்றாக்குறையால் 2019 பிப்ரவரி 1 ஆம் நாள் முதல் தனது வெளியீட்டை நிறுத்திக் கொண்டது.
# தமிழ் நேசன் (மலேசிய இதழ்)

## முதல் பதிப்பு

மலேசியாவின் பழமையான செய்தித்தாளான தமிழ்நேசன் 1924 ஆம் ஆண்டு முதல் வெளிவந்தது. தமிழ்நேசனின் முதல் இதழ் 1924 ஆம் ஆண்டு செப்டம்பர் 24 ஆம் நாள் வெளியிடப்பட்டது.
# தமிழ் நேசன் (மலேசிய இதழ்)

## செய்திகள்

தமிழ்நேசன் செய்தித்தாள் மலேசியாவில் உள்ள இந்திய வம்சாவளியைச் சார்ந்தவர்களால் வெளியிடப்பட்டது. மலேசியாவில் உள்ள இந்தியர்கள் குறிப்பாக தமிழர்களை இலக்காகக் கொண்டு இது வெளியிடப்பட்டது. தமிழ்நேசன் செய்தித்தாள் பல்வேறு வகையான செய்திகளை வாசகர்களுக்காக வெளியிட்டது. அரசியல், மதம், நாடு, உலகம், கல்வி மற்றும் தமிழ் திரைப்படங்கள் பற்றிய செய்திகள் இவற்றில் உள்ளடங்கும். மலேசியாவில் தோராயமாக தினமும் 20000 பிரதிகளை வெளியிட்டது.
# இமானுவேல் சேகரன் நினைவு நாள்

**இமானுவேல் சேகரன் நினைவு நாள்** (*Immanuvel Sekaran memorial day*) ஆண்டுதோறும் இமானுவேல் சேகரன் இறந்த நாளான செப்டம்பர் மாதம் 11 ஆம் நாள் கொண்டாடப்படுகிறது. இதில் தமிழகத்தின் பல்வேறு அரசியல் கட்சியினரும், பள்ளர் இனத்தினரும் வேறுபல சமுதாய அமைப்பினரும் பங்கேற்கின்றனர். இமானுவேல் சேகரன், இந்திய ராணுவத்தில் பணியாற்றிப் பின்னர் தலித்களின் உரிமைகளுக்காகப் போராடியவராவார். இந்திய தேசிய காங்கிரசின் ஆதரவாளராகவும், அப்போதைய தமிழக முதலமைச்சர் காமராசரின் அன்பைப் பெற்றவராகவும் இருந்தார்.
# இமானுவேல் சேகரன் நினைவு நாள்

## அரசியல் பின்புலம்

இமானுவேல் சேகரன் காங்கிரசு கட்சியில் இணைந்து காமராசரின் ஆதரவு பெற்றவராக இருந்தார். அக்காலகட்டத்தில் தமிழ்நாட்டில் காங்கிரசு கட்சி பள்ளர் மற்றும் நாடார்களின் ஆதரவைப் பெற்றிருந்தது. மறவர் சமுதாயத்தின் ஆதரவை பார்வர்டு பிளாக் கட்சி பெற்றிருந்தது. 1957 இல் நடந்த இடைத்தேர்தலின் போது இராமநாதபுரம் மற்றும் மதுரை மாவட்டங்களின் பல்வேறு இடங்களில் மறவர் சமுதாயத்தினருக்கும், தலித் சமுதாயத்தினருக்குமிடையே மோதல்கள் ஏற்பட்டன. 1957 ஆம் ஆண்டு செப்டம்பர் 11 ந்தேதி இமானுவேல் சேகரன் கொல்லப்பட்டார்.
# இமானுவேல் சேகரன் நினைவு நாள்

## விமர்சனம்

இமானுவேல் சேகரனின் நினைவுநாள் கொண்டாட்டத்தின் போது சாதிகளுக்கிடையேயான மோதல்கள் நிகழ்கின்றன. சில அரசியல் கட்சிகள் வாக்குவங்கி நோக்கிலும் இந்நாளைக் கொண்டாடுகின்றன. ஒவ்வொரு சாதியினரும் தங்கள் சாதியைச் சார்ந்த தலைவரை முன்னிறுத்தி, அவரது பிறந்தநாள், நினைவுநாளைக் கொண்டாடுவதைப் போன்றதே இவ்விழாவும் என்றும் விமர்சிக்கிப்படுகிறது. இந்த நினைவுநாள் கொண்டாடத்தின்போது அசம்பாவிதம் எதுவும் நிகழ்ந்து விடாமலிருக்க தமிழக காவல்துறை பாதுகாப்பு நடவடிக்கைகளை மேற்கொள்கிறது.
# வக்கா

**வக்கா** என்பது ஒரு பறவையினமாகும். இந்தப் பறவைகள் பகல் முழுவதும் மரங்களில் தங்கி, மாலை மயங்கும் வேளையில் தூக்கத்திலிருந்து விழித்து இரை தேட "வக்" "வாக்" என்று கத்திக்கொண்டே போகும். இரவு முழுவதும் இரை பொறுக்கிக் காலையில் முன்அடங்கிய அதே மரங்களுக்குத் திரும்பும், மக்களும் அவை மரங்களில் தங்குவது அதிர்ஷ்டமென்று எண்ணி அவைகளைத் துரத்தமாட்டார்கள். பருவமடைந்த பறவைக்கு உச்சந்தல், பிடரி, முதுகின் மேல்பாகம், தோள்கள் கறுத்த, பச்சை நிறமாகவும், மற்ற மேற்பாகங்களும் கழுத்தின் பக்கங்களும் சாம்பல் நிறமாகவும், அடிப்பக்கங்கள் வெளுப்பான வைக்கோல் நிறமாகவும் இருக்கும். மூன்று வெள்ளை இறகுகள் கொண்டையாக வளரும்.  
உலக முழுவதும் பரவியிருக்கும் ஒரு பறவை. வைக்கோலால் மரங்களில் பெருங்கூடுகள் கட்டி, 3 அல்லது 5 வெளுத்த நீலப்பச்சை முட்டைகளிடும். குஞ்சுகள் பொரித்த பிறகு மாலை மயங்கும் சமயத்தில் தாய் தந்தைப் பறவைகள் காதடைக்கக்கூடிய பெருஞ்சத்தமிடும். ஆர்டியா இனத்தைச் சேர்ந்த நாரை இனமும் "வக்கா" எனப்படுகிறது.
# முகுல் ரோஹடகி

**முகுல் ரோஹடகி** ஒரு நியமிக்கப்பட்ட மூத்த ஆலோசகரும் இந்தியாவின் 14 வது இந்திய அரசுத் தலைமை வழக்குரைஞர் ஆவார். அவர் இந்தியாவின் அட்டர்னி ஜெனரலாக நியமிக்கப்பட்டார். 2014 ஜூன் 19 ஆம் நாளிலிருந்து மூன்று ஆண்டுகாலத்திற்குஅப்பதவியிலிருந்தாா்.அவர் தற்போது இந்திய உச்ச நீதிமன்றத்தில் மூத்த வழக்கறிஞராக உள்ளார். அவர் ஏற்கனவே இந்தியாவின் கூடுதல் அரசுத் தலைமை வழக்குரைஞராக முன்பு பணியாற்றியுள்ளார்.  
முகுல் ரோஹடகி தந்தை வதார் பெஹரி ரோஹடகி ஆவார். இவரது தந்தை, 2002 ஆம் ஆண்டு குஜராத் கலவரத்தில் போது குஜராத் அரசின் சார்பாக உச்சநீதிமன்றத்தில் வாதிட்டவா். இவர் தில்லி உயா் நீதிமன்றத்தின் முன்னால் நீதிபதியாகவும் பணிப்புரிந்தாா். அதுமட்டுமல்லாமல் *பெசுடு பேக்கரி* மற்றும் ஜாஹிரா ஷேக் வழக்குகள் உட்பட போலி மோதல், மரண வழக்குகள்போன்றவழக்குகளுக்கும்பங்குபெற்றவா்.
# முகுல் ரோஹடகி

## கல்வி

மும்பையில் உள்ள அரசு சட்டக் கல்லூரியில் சட்டப் படிப்பைமுடித்தவா் ரோஹதகி.
# முகுல் ரோஹடகி

## சொந்ததொழில்

சட்டப்படிப்பில் பட்டம் பெற்ற பிறகு, அவர்யோ கேஷ் குமார் சபர்வாலின் கீழ் பயிற்சி பெற்றார். இவர் பின்னாளில்இந்தியாவின் 36 வது தலைமை நீதிபதி ஆனார். இவருடன் சோ்ந்து உயர் நீதிமன்றத்தில் பணிபுரிந்தார். பின்னர் தனது சொந்தமாக தனியாகவழக்கறிஞா் தொடங்கினார். 1993 ஜூன் 3 ஆம் தேதி தில்லி உயர்நீதிமன்றத்தின் மூத்த ஆலோசகராக நியமிக்கப்பட்டார்.1999 இல், அவர் வாஜ்பாய் அரசாங்கத்திற்கான இந்தியாவின் கூடுதல் சொலிசிட்டர் ஜெனரலாக நியமிக்கப்பட்டார்..
# புதுப்பட்டி, தஞ்சாவூர்

## புவியியல்

இக்கிராமம் பூண்டிமாதா பசிலிக்காவுள்ள முதன்மைத் தெருவில் செங்கிப்பட்டி மற்றும் பூதலூர் இடையே அமைந்துள்ளது. .
# புதுப்பட்டி, தஞ்சாவூர்

## மக்கட்தொகை

2001 மக்கட்தொகை கணக்கெடுப்பின்படி புதுப்பட்டியில்உள்ள மக்கட்தொகை-1,714 ஆக உள்ளது. 363 குடும்பங்கள். ஆண்கள்- 66% பெண்கள்- 34%. புதுபட்டியின் சராசரி கல்வியறிவு- 70%, தேசிய கல்வியறிவுசராசரி- 59.5%: ஆண் கல்வியறிவு 74%, பெண்களின் கல்வியறிவு 52% ஆகும். அதில் 19% மக்கள் தொகையில் 6 வயதுக்கு கீழ்உள்ளனர்.
# புதுப்பட்டி, தஞ்சாவூர்

## குறிப்பிடத்தக்க நபர்கள்

இக்கிராமத்திலிருந்து 0.5 கி.மீ தொலைவில் ஆவாரம்பட்டியில் மலேசிய அமைச்சர் டத்தோ சாமிவேல் பிறந்தார். புதுப்பட்டியில்பிறந்த அ. கலியமூர்த்தி தலைமை காவல் அதிகாரியாக திருச்சியில் உள்ளார்.
# துறவிக்காடு

**துறவிக்காடு கிராமம்** (*Thuravikkadu*) இந்தியாவின், தமிழ்நாடு மாநிலம் தஞ்சாவூர் மாவட்டத்தில் பட்டுக்கோட்டை வட்டத்தில்அமைந்துள்ளது.
# துறவிக்காடு

## மக்கள்தொகை

துறவிக்காடு கிராமத்தில்2001-ல் மக்கள் தொகை கணக்கெடுப்பின்படி, மொத்த மக்கள் தொகை எண்ணிக்கை 3071 ஆகும். இதில் ஆண்கள் 1534 பேர்.பெண்கள் 1537 பேர். பாலின விகிதம் 1002 ஆகவும் உள்ளது. எழுத்தறிவு விகிதம் 70.63 ஆகவும் காணப்படுகிறது.
# 1891 இந்திய மக்கள் தொகைக் கணக்கெடுப்பு

**இந்தியாவின் 1891 இந்திய மக்கள்தொகை**கணக்கெடுப்பானது பிரித்தானிய அரசால் நடத்தப்பட்டது. இந்த கணக்கெடுப்பானது இந்தியா, பாக்கிஸ்தான், பங்களாதேஷ், பர்மா ஆகிய பகுதிகளை உள்ளடக்கி நடத்தப்பட்டது.இந்திய மக்கள்தொகை கணக்கெடுப்பின்போது ஜெர்விஸ் அத்தேல்ஸ்டேனே பெயின்ஸ் என்பவர் ஆணையாராக இருந்தார். பைன்ஸ் 1881 கணக்கெடுப்பின்போது பயன்படுத்தப்பட்ட வகைப்பாட்டிலிருந்து மாற்றியமைத்தார்.ராயல் புள்ளியியல் சமுதாயம் என்ற பத்திரிக்கையில் அவரது நினைவுக் குறிப்பு கட்டுரை வெளிவந்தது. அதில் "மதத்திலிருந்து சாதியை பிரிப்பது, இரண்டாவதாக, தொழிலை மையமாக மக்களை மாற்றுவது ஆகியவை" என்று மாற்றங்கள் விவரிக்கப்பட்டது. இதன் விளைவாக 300-பக்க பொது அறிக்கையை எழுதினார், இது "இலக்கிய வாசனை மற்றும் பரந்த புலமை" அடிப்படையில் புள்ளி விவரங்கள் பகுத்தாய்வை விளக்கினார்.
# நைரென் டி

**நைரென் டி** ஒரு இந்திய வழக்கறிஞராக இருந்தார். பின்னாா் நவம்பர் 1968 முதல் மார்ச் 1977 வரை இந்தியாவின் அட்டர்னி ஜெனரலாகவும் நெருக்கடி நிலையின் போதும் பதவி வகித்தாா்.அவர் இந்தியாவின் சொலிசிட்டர் ஜெனரலாகவும் பணிப்புாிந்தாா்.1974 ஆம் ஆண்டில் பத்ம விபூஷன் விருது வழங்கப்பட்டது. அவர் இந்தியாவின் பார் கவுன்சிலின் தலைவராகவும் இருந்தார்.